**FELHÍVÁS**

Jászfényszaru Város Önkormányzata, mint tulajdonos az önkormányzati lakások bérletéről, a lakbérek mértékéről szóló 24/2011. (XII.15.) önkormányzati rendelet (a továbbiakban: Lakásrendelet) alapján bérleti ajánlatot tesz közzé a

**Jászfényszaru, Arany János út 23. szám**

alatti ingatlanra.

**I. Bérbeadás módja:**

A lakások bérbeadása az igénylő és családja szociális helyzete alapján történik. A pályázat elbírálásakor figyelembe vehető szempontokat a Lakásrendelet, valamint e pályázati felhívás határozza meg. A pályázati feltételeknek való megfelelést a Jászfényszarui Közös Önkormányzati Hivatal előzetesen megvizsgálja.

**II. Pályázati feltételek:**

1. A pályázaton történő részvétel feltételei:

A bérlő és házastársa, illetve a vele együtt lakó vagy vele együtt költöző közeli hozzátartozója tulajdonában, haszonélvezetében nincs másik beköltözhető lakás és nem rendelkezik határozatlan idejű önkormányzati lakásbérlettel.

Mind a bérlő vagy házastársa (élettársa) és a vele együtt költöző vagy vele együtt lakó közeli hozzátartozók egy főre jutó havi nettó jövedelme nem haladja meg az öregségi nyugdíj mindenkori legkisebb összegének a 2-szeresét. Az egy főre jutó jövedelem számításánál a kérelem benyújtását megelőző háromhavi jövedelmet kell alapul venni.

1. A pályázat elbírálásánál előnyt jelent:

* a kérelmező Jászfényszarun bejelentett állandó lakóhellyel rendelkezik és életvitelszerűen itt él,
* a kérelmező, illetve vele együtt költöző személy tartósan regisztrált álláskereső,
* a kérelmező családjában kiskorú gyermeket nevel,
* a kérelmező gyermekét egyedül neveli,
* egyéb méltányolható szociális indok.

**III. A pályázat benyújtásának szabályai:**

A pályázatot az erre a célra rendszeresített formanyomtatványon kell benyújtani. A formanyomtatvány térítésmentesen átvehető a Jászfényszarui Közös Önkormányzati Hivatal Hatósági Irodájának anyakönyvvezetőjétől (5126 Jászfényszaru, Szabadság tér 1.) hivatali ügyfélfogadási időben, illetve letölthető a www.jaszfenyszaru.hu honlapról. A pályázat benyújtásának határideje 2021. október 15. 12 óra.

**IV. A pályázat elbírálása, egyebek:**

A beérkezett pályázatok elbírására az Oktatási, Szociális, Egészségügyi, Idősügyi és Kulturális Bizottság javaslata alapján Jászfényszaru Város Képviselő-testületejogosult.

Az elbírálás határnapja 2021. november 15.

A lakás birtokba vételének időpontja: A pályázat elbírálását követő 30 napon belül.

A bérleti jogviszony időtartama a Képviselő-testület döntése alapján legfeljebb öt év.

A lakbér mértéke a pályázat kiírásának időpontjában:

* összkomfortos 426,- Ft/m2/hó

A lakás alapadatai:

címe: 5126 Jászfényszaru, Arany János út 23.

hasznos alapterülete: 54m2, komfortfokozata: összkomfortos, szobák száma: 2.

A meghirdetett lakás műszaki állapotával kapcsolatban bővebb tájékoztatás Jászfényszaru Város Önkormányzata Gazdasági Műszaki Ellátó és Szolgáltató Szervezeténél (5126 Jászfényszaru, Szabadság tér 1; tel.: 57/520-125) kérhető.

A pályázati eljárással kapcsolatban a Jászfényszarui Közös Önkormányzati Hivatal Hatósági Irodájának anyakönyvvezetőjénél (5126 Jászfényszaru, Szabadság tér 1; tel.: 57/520-121) lehet érdeklődni.

Jászfényszaru, 2021. szeptember 3.

Győriné dr. Czeglédi Márta

### polgármester

Közzétéve a helyben szokásos módon 2021. szeptember ... napján:

Dr. Voller Erika

jegyző